*Til foresatte til skolestartere og 1.trinnselever ved Nordseter skole skoleåret 2019/2020*  Oslo, 27.04.2020

**INFORMASJON OM GRATIS DELTIDSPLASS I AKTIVITETSSKOLEN FOR 1.- 2. TRINN SKOLEÅRET 2020/2021**

Alle barn som skal begynne i 1. og 2. klasse ved Nordseterskole, får tilbud om gratis deltidsplass i Aktivitetsskolen (AKS) skoleåret 2020/2021. Tilbudet gjelder fra august 2020.

* **Dere som allerede har AKS-plass på 1. trinn (2013-elever) trenger ikke søke på nytt for å beholde den plassen man har på AKS**.
* Men om man tenker å endre plasstype (fra heltid til deltidsplass) ber vi om at dette gjøres før 01.06.2020.
* Dere som har skolestartere (født 2014) kan søke plass [www.oslo.kommune.no/skole-og-utdanning/aktivitetsskolen/sok-plass-pa-aktivitetsskolen](http://www.oslo.kommune.no/skole-og-utdanning/aktivitetsskolen/sok-plass-pa-aktivitetsskolen). **Om dere som har skolestartere allerede har søkt plass er dette registrert.** Har dere søkt "heltidsplass" eller "deltidsplass", blir dette automatisk rettet til "heltidsplass gratis kjernetid" eller "deltidsplass gratis kjernetid".

**Rammer for gratis deltidsplass i AKS**

* 12 timer fordeles jevnt daglig etter skoletid, dette gir gode forutsetninger for planlegging og økt kvalitet i tilbudet
* 2 dager per uke i skolens ferier (høst og vinterferien, jule- og påskeferien og i hver av ukene i

sommerferien utenom juli når AKS er stengt)

* på skolens planleggingsdager/inneklemte fridager i skoleåret er deltakelsen ½ dag (AKS kan holde stengt i forbindelse med skolens planleggingsdager inntil to dager i året)

Ønsker dere at barnet skal få delta på hele bredden av det læringsstøttende aktivitetstilbudet, kan dere søke om heltidsplass til redusert pris.

**Heltidsplass til redusert pris**

Prisen for en heltidsplass er avhengig av foresattes inntekt, og vil koste fra 242 til 1029 kroner per måned. Med heltidsplass kan barnet være på AKS både før og etter skoletid, og alle dager i skolens ferier (utenom juli).

**Økt deltakelse og styrket språkkompetanse**

AKS er en alternativ læringsarena som skal styrke barnas faglige og sosiale utvikling gjennom lek og læring. AKS skal gi et helhetlig tilbud i samarbeid med skolen.

[Rammeplan](https://www.oslo.kommune.no/getfile.php/13332454-1561977774/Tjenester%20og%20tilbud/Skole%20og%20utdanning/Aktivitetsskolen/28.06.2019-UDE_Rammeplan%20Aktivtetskolen%20Oslo.pdf) og [forskrift for AKS](https://lovdata.no/dokument/LF/forskrift/2018-05-28-1285?q=aktivitetsskolen), samt [veilederen Samarbeid hjem–skole](https://www.oslo.kommune.no/skole-og-utdanning/samarbeid-mellom-hjem-og-skole/) ligger til grunn for innholdet i tilbudet.

Målet med gratis deltidsplass i AKS er å:

* øke deltakelsen i AKS
* styrke elevenes språkferdigheter
* heve kvaliteten i AKS og sikre et likeverdig tilbud

**Hilsen Nordseter AKS**